Na temelju članka 95. Zakona o proračunu („Narodne novine“, broj 144/21), članka 88. stavka 3. Zakona o vodnim uslugama („Narodne novine“, broj 66/19) i članka 37. Statuta Grada Šibenika (Službeni glasnik Grada Šibenika“, broj 2/21), Gradsko vijeće Grada Šibenika na 24. sjednici od 12. prosinca 2024. godine, na prijedlog gradonačelnika Grada Šibenika, donosi

**ODLUKU**

**o pripajanju društva PRIMOŠTEN ODVODNJA d.o.o., KOMUNALNO PODUZEĆE d.o.o. i RAD d.o.o. društvu preuzimatelju VODOVOD I ODVODNJA d.o.o.**

**Članak 1.**

Odobrava se pripajanje društava PRIMOŠTEN ODVODNJA d.o.o., OIB:59902363230, Svetog Josipa 7, Primošten, KOMUNALNO PODUZEĆE d.o.o, OIB: 33813961569, Trg Oluje 5. kolovoza 1995. kbr.,9, Knin i RAD d.o.o., OIB:71304592430, Ulica Bruna Bušića 18, Drniš društvu preuzimatelju VODOVOD I ODVODNJA d.o.o., OIB:26251326399, Kralja Zvonimira 50, Šibenik na uslužnom području 32 Uredbe o uslužnim područjima sukladno odredbama čl. 88. Zakona o vodnim uslugama.

**Članak 2.**

 Ovlašćuje se Gradonačelnika Grada Šibenika, kao zakonskog zastupnika Grada Šibenika i predstavnika Grada Šibenika u Skupštini društva VODOVOD I ODVODNJA d.o.o za poduzimanje svih radnji potrebnih za provedbu ove Odluke.

**Članak 3.**

 Ova Odluka stupa na snagu danom donošenja.

KLASA: 325-13/24-01/01
URBROJ: 2182-1-02-24-3
Šibenik, 12. prosinca 2024.

GRADSKO VIJEĆE GRADA ŠIBENIKA

 PREDSJEDNIK

dr.sc. Dragan Zlatović,v.r.